Hardcore pönk - Wikipedia, frjálsa alfræðiritið

# Hardcore pönk

### Úr Wikipediu, frjálsa alfræðiritinu

Hardcore Pönk eða Harðkjarna Pönk, er tónlistarstíll sem byrjaði að þróast snemma á níunda áratugnum út frá pönk tónlist. Eins og nafnið gefur til kynna er hardcore pönk pönk tekið út í öfgar. Margir segja þessa þróun rökrétt framhald af pönki, þar sem að pönk hafði misst mikið af fyrrum ferskleika og hneykslunargildi, og hafi því verið brýn nauðsyn á því að taka það á næsta stig.

Dæmi um hardcore pönk hljómsveitir eru: Bad Brains, Circle Jerks, Minor Threat, Negative Approach, Dead Kennedys o.fl.

## [breyta] Einkenni hardcore pönk

Það sem einkenndi fyrstu hardcore pönk hljómsveitirnar var oftar en ekki hraði, ofsi, örvænting og reiði. Lagt var áherslu á keyrslu, og virðist oft á hljóðupptökum frá þessum tíma sem hljóðfærin skori stöðugt á hvort annað til að spila hraðar og hraðar. Textarnir eru ögrandi og vægðarlausir, og snerta furðu mörg málefni; flest félagsleg eðlis, og oftar en ekki frá sjónarhorni ráðvillts unglings. DIY (Do It Yourself eða „gerðu það sjálfur“) gildi voru mikilvægur þáttur í mótun hljómsveitanna, en þar sem þær voru seint auðhlustanlegar vildu útgáfufyrirtæki ekki koma nálægt, og neyddust því meðlimir hljómsveitanna að gefa út plötur sínar sjálfir eða á einkareknum útgáfufyrirtækjum.

## [breyta] Uppruni og bakgrunnur

Árdaga hardcore pönk er að mestu leyti rakið til norðurhluta Bandaríkjanna og Kanada, en erfitt er að segja hvar eða hvenær það byrjaði nákvæmlega. Mikil umdeila er um bæði upptök hardcore pönk tónlistar og fyrstu notkun orðsins „Hardcore“ í samhengi við pönk tónlist.

Sagt er að smáplatan „Out of vogue“ (1978) með hljómsveitinni Middle Class hafi verið fyrst sinnar tengundar, en eins og oft er, þá vilja plötu-grúskarar sjaldnast sættast á eitt, og eru því ýmsar aðrar skífur teknar til greina (s.s. Train of Doomsday (1968) smáskífan með hollensku hljómsveitinni Sounds of Imker).

Fyrsta opinbera notkun orðsins „Hardcore“ er talin vera í tónlistarumfjöllun tímaritsins Newsbeat um hljómsveitina The Mob árið 1981, en mjög líklegt er að orðið hafi verið notað í talmáli löngu fyrr.

Hardcore pönk er sterkt enn í dag, en áherslur hafa breyst þónokkuð með tíðaranda. Margir undirflokkar hafa orðið til undir hardcore pönk, meðal annars melódískt hardcore, metalcore, post-hardcore, thrashcore og margt margt fleira. Hardcore pönk er spilað í ótrúlegustu heimshornum, en nú til dags er það til dæmis mjög vinsælt í Japan, Kína, Brasilíu og Póllandi.

## [breyta] Mikilvægar hardcore pönk hljómsveitir

### [breyta] Bad Brains

Bad Brains frá Washington, DC eru af mörgum taldir vera brautryðjendur hardcore pönks í þeim skilningi að þeir voru fyrstir til að öðlast nógu stóran fylgendahóp til að smita út frá sér. Ekki leið að löngu þar til voru sprottin upp fjöldi allur af Bad Brains eftirhermu grúppum, og varla er til hardcore pönk hljómsveit frá þessum tíma sem ekki hefur sækt áhrifavalda sína í Bad Brains. Það sem einkenndi Bad Brains var einstakur hljómur þeirra, en plötur þeirra voru oftar en ekki blanda af hardcore pönk lögum við vönduð reggea lög. Bad Brains gáfu út þrjár stúdíó plötur innan pönk geirans, og eru þær taldnar hápúnktur ferils þeirra. Síðar gáfu þeir út þónokkrar plötur hjá stórútgáfufyrirtækjum líkt og Caroline Records, Maverick Records og Epic Records, en þær leggja meiri áherslu á fönk, reggea og þungarokk. Meðlimir Bad Brains voru allir heittrúaðir Rastafari-ar.

### [breyta] Minor Threat

Minor Threat, einnig frá Washington, DC er ein af mikilvægari sveitum hardcore pönks, og hefur haft langvarandi og marktæk áhrif á tónlistarheiminn yfir höfuð. Plötur þeirra (Þrjár smáskífur og ein breiðskífa) eru allar taldar hornsteinar í sögu hardcore pönk, bæði fyrir hugmyndaríkar og góðar lagasmíðar, og furðu vandaða texta. Eftir að hljómsveitin leystist upp árið 1983, héldu flestir meðlimir sveitarinnar áfram í önnur tónlistar verkefni sem síðar mundu móta hardcore pönk og emo tónlist á storbrotinn hátt. Minor Threat voru fánaberar svo kallaðar Straight Edge hreyfingarinnar, en hún snýst um að bera virðingu gagnvart líkama þínum og að deyfa hann ekki með áfengi, fíkniefnum eða lauslæti/ólífi.

## [breyta] Listi þekktra hardcore pönk hljómsveita

- 7 Seconds
- Articles of Faith
- Bad Brains
- Bad Religion
- BGK
- Career Suicide
- Circle Jerks
- Dead Kennedys
- Fucked Up
- Gorilla Biscuits
- Husker Du
- Jerry's Kids
- MDC (Millions of Dead Cops, Millions of Dead Children, Millions of Damn Christians)
- Minor Threat
- The Necros
- Negative Approach
- The Neos
- SS Decontrol
- TSOL
- Void

Íslensk Hardcore Pönk bönd eru meðal annars

- I Adapt
- The Best Hardcore Band In The World
- STF

## [breyta] Heimildir

American Hardcore: A Tribal History (Steven Blush, Feral House útgáfan, 2001)

## [breyta] Tenglar

- http://allmusic.com/cg/amg.dll?p=amg&sql=77:368
- http://www.hardcorehalloffame.com
- http://homepages.nyu.edu/~cch223/mainpage.html
- http://www.fuzzlogic.com/flex/

## [breyta] Mp3 Hardcore Pönk blogg

- http://www.somethingilearned.com/
- http://www.kbdrecords.com/ (Meðmæli)

Af „http://is.wikipedia.org../../../h/a/r/Hardcore_p%C3%B6nk.html“

##### Views

- Grein
- Spjall
- Núverandi útgáfa

##### Leit

##### Á öðrum tungumálum

- Català
- Kaszëbsczi
- Dansk
- Deutsch
- English
- Español
- Suomi
- Français
- עברית
- Bahasa Indonesia
- Italiano
- 日本語
- Lietuvių
- Nederlands
- Polski
- Português
- Русский
- Simple English
- Српски / Srpski
- Svenska